2020 Årsberetning for Turgruppa

Turgruppa ble formelt organisert som egen gruppe under Gransherad Idrettslag (GIL) på årsmøtet for 2018.  GIL’s organisasjonsplan skal nå vise dette. 

1. Turgruppas formål:
Bidra til god folkehelse og trivsel blant innbyggere i Gransherad skolekrets, gjennom tilrettelegging av turstier i nærområdet.

Vi har også diskutert om tilrettelegging og drift av skiløyper for turformål, utenom lysløypene, bør være en del av turgruppas formål og virkeområde. Normalt sett bør vel dette ligge under Skigruppa.
2. Organisering av turgruppa.
a. GIL turgruppe ønsker minst mulig byråkrati. 
b. Turgruppe leder og nestleder velges formelt på årsmøtet for GIL.
c. Turgruppe leder og nestleder fungerer som ledelse for ei arbeidsgruppe, og sørger for det administrative arbeidet. Det forhindrer ikke at deler av slikt arbeid kan utføres av andre i arbeidsgruppa, dersom det er ønskelig og mulig.
d. Øvrige arbeidsgruppe-medlemmer oppnevnes av arbeidsgruppe leder og nestleder, eller kan velges på GIL årsmøte, dersom årsmøtet ønsker det.
e. Arbeidsgruppas møter fungerer som et diskusjonsforum, for å komme fram til de beste løsninger med tanke på turgruppas formål.
f. Leder eller nestleder møter som representanter fra turgruppa i GIL hovedstyre

3. Samarbeid / avtaler:
GIL Turgruppe har laget egen avtale-mal, som har mye av de samme elementene som malen til Den Norske Turistforening (DNT), men en viktig forskjell er at begge parter kan når som helst si opp avtalen. 
Vi henter mye av de praktiske retningslinjene fra Merkehåndboka, som også DNT bruker.

4. [bookmark: _Ref33355779]Per dags dato har vi avtaler på plass for 4 tur-stier.  
a. Ranten / Kotuhaugen.	Oppover fra Finnekåsa. God trening.  Fin utsikt.
Ferdigstilt både i terreng og på nett.
b. Nattegjuv. 	Her er det lagt opp til 2 rundturer:
i. [bookmark: _Hlk33354888]Over toppen.  Fin (super) utsikt over bygda.
Ferdigstilt både i terreng og på nett.
ii. Rundt toppen. Lett løype. 
Ferdigstilt både i terreng og på nett.
c. Skorva.	Lett rundløype med utgangspunkt på skolen.
Ferdigstilt både i terreng og på nett.  
I 2020 har anleggsgruppa i GIL, med Thor Arne og Willfred i spissen, utvidet lysløype-traseen, der den er felles med turløypa, slik at det nå er god plass for å komme fram både med og uten ski.  Det henstilles, vha plakater at brukere uten ski går ut mot kanten på sørsida av løypa.
d. Tråeråsen.	Rundløype fra Tråer.  God trening, eller bare en fin tur.  Fin utsikt på toppen.
Denne løypa ble ferdigstilt i 2020.
e. Esperåa gangbru  
Dette store bru-prosjektet (for oss som ei lita gruppe) har vi gjennomført i 2020.
Vi har skriftlig avtale med begge berørte grunneiere.
Gjennomføring ble mulig ved at vi la alle midlene vi hadde til disposisjon (ca. 37000 kr) inn i dette prosjektet.  I tillegg fikk vi låne penger fra GIL fond (ca. 20000 kr), slik at GIL nå har betalt for alle innkjøpte varer og tjenester.  
I tillegg inngår mer enn 55 timer dugnadsinnsats, mye av dette er kvalifisert fagarbeid, som ville vært dyrt å leie.  
Brua er basert på et bruelement fra gamle Ørvella bru på E134.


5. Vi jobber med flere turer. Grunneiere som (så langt) har blitt kontaktet muntlig har vært positive:
a. [bookmark: _Hlk66024774]Helleberg, Teksjå.  
I forbindelse med gjennomgang her kom behovet for bru over Esperåa, der gamle Kongsberg-vei gikk.  
Vi planlegger å gå på plass rundtur-løype(r) det brua inngår.  Brua var «missing link» for å få til dette.
b. Nåpån, rundtur frå Thomoen / Høvleriet.
Vi har nå underskrevne avtaler med involverte grunneiere.  Planlegger gjennomføring i løpet av 2021.
c. Mjaugetonuten, rundtur, eller kanskje kun opp og ned samme løype inntil videre.
Har muntlig aksept fra grunneiere for å få til ei løype.  Jobber videre med dette i 2021.
Ser også på rundtur muligheter mot Brekkegrenda.
d. Bodik, fra Svinetjønn / Almelidalen. 
Ingen framgang på denne i 2020.
e. Linatten fra Kvamslimyrvegen.
Ingen framgang på denne i 2020.
f. Fiske-sti langs Tinnåa i Lerkelunden.
På tidlig plan-stadie. Undersøker muligheter.  Kan evt. kombineres med rullestortilgang fra lysløypa.
g. Neskleiv for sykkel. 
Det vil kunne brukes sykkel Gransherad – Tinnoset, dersom Neskleiv kunne få toppdekke.
Undersøker muligheter.

6. Publisering:
Vi publiserer kun via GIL web, GIL Facebook og Oppslagstavla i Gransherad (Facebook).
Facebook vil kun gi link til GIL Web / Turgruppa  
http://gransherad-idrettslag.idrettenonline.no/profile/1102762579/turgruppe
Her skal alle nødvendige opplysninger være plassert.  Per nå er alle turer under punkt 4 ganske bra beskrevet.




7. Merking 
Vi har et øye mot Merkehåndboka, når det gjelder skilting og utforming av disse.
Halvor Tveiten har, for en billig penge, laget retnings- / stedsnavn- og info-skilt, med treskjæring av bokstaver og tegn.  I tillegg har vi flere enkle peker-skilt. 
Vi har brukt materialer av naturlig bestandige materialer (malmvirke av furu og lerk).
Tinnoset sag har levert en god del materialer.  Vi har hatt litt utfordringer med å finne gode emner.
Vi limer på GIL logo og andre små symbol-skilt.  Dette ser ut til å fungere bra.

8. Tur-kasser.
Vi har plassert ut tur-kasser med registrerings-muligheter på topp-punkter / endepunkter for løypene Ranten / Kotuhaugen, Nattejuv, Skorva og Tråeråsen.
I 2021 budsjett vil vi ta med utgifter til premier.
2020 har vært preget av Corona-pandemien.  Vi tok inn registreringsbøkene i en periode.  Det å gå tur i skog og mark, er en fin aktivitet også i Corona-tid.  
I 2020 har vi hatt følgende registeringer (en del turister registrerer ikke):
a. Ranten: 276 registreringer fra 1. mai 2020.
b. Nattejuv: 538 registreringer.
c. Skorva: 983 registreringer.
d. Tråeråsen: 167 registreringer fra juni 2020.



9. Finansiering.
GIL turgruppe søkte Skogfondet i Gransherad, og fikk tilsagn om 35.000 kr.
Det vil si at vi fikk tildelt det vi søkte om.  
Vi hadde ikke inne Esperåa bru spesifikt i den søknaden, så vi må søke om fullfinansiering av det prosjektet i 2021.  



GIL Turgruppe, 2021-03-07
Torjus Flugon Tråer
